

**VIEŠOJI ĮSTAIGA RADVILIŠKIO RAJONO PIRMINĖS SVEIKATOS**

**PRIEŽIŪROS CENTRAS**

Gedimino g. 9B, LT-82174 Radviliškis tel. (8 422 ) 51 672,

el.p. [radviliskiopspc@radviliskiopoliklinika.lt](mailto:radviliskiopspc@radviliskiopoliklinika.lt), svetainė internete www.radviliskiopoliklinika.lt

Atsiskaitomoji sąskaita LT227181400000142506, AB Šiaulių bankas, banko kodas 71814

Duomenys kaupiami ir saugomi Juridinių asmenų registre, kodas 171448918

**VŠĮ RADVILIŠKIO RAJONO PIRMINĖS SVEIKATOS PRIEŽIŪROS CENTRO IŠVADA DĖL KORUPCIJOS PASIREIŠKIMO TIKIMYBĖS**

2023-10-23

Radviliškis

|  |  |
| --- | --- |
| **Įstaigos sritis (-ys) kurioje (-iose) nustatyta, kad egzistuoja didelė korupcijos pasireiškimo tikimybė** | Vadovaujantis Lietuvos Respublikos korupcijos prevencijos įstatymu 2002 m. gegužės 28 d. Nr. IX-904, Korupcijos rizikos analizės atlikimo tvarkos aprašu, patvirtintu Lietuvos Respublikos Vyriausybės 2002 m. spalio 8 d. nutarimu Nr. 1601, Valstybės ar savivaldybės įstaigų veiklos sričių, kuriose egzistuoja didelė korupcijos pasireiškimo tikimybė, nustatymo rekomendacijomis patvirtintomis Lietuvos Respublikos specialiųjų tyrimų tarnybos direktoriaus 2011 m. gegužės 13 d. įsakymu Nr. 2-170 ir siekdami nustatyti VšĮ Radviliškio rajono pirminės sveikatos priežiūros centro (toliau – VšĮ Radviliškio r. PSPC), kurio steigėjas Radviliškio rajono savivaldybė, veiklos sritis, kuriose galimai egzistuoja įstaigos veiklą veikiantys išoriniai ir (ar) vidiniai ir (ar) individualūs rizikos veiksniai galintys sudaryti galimybes atsirasti korupcijai, įstaigoje atliktas korupcijos pasireiškimo tikimybės (toliau – KPT) nustatymas.  Atliktas KPT pasirinktoje veiklos srityje, kurioje egzistuoja didelė korupcijos pasireiškimo tikimybė – mokamų paslaugų teikimo sritis. |
| **Subjektas (-ai), atlikęs (-ę) įstaigos veiklos sričių, kuriose egzistuoja didelė korupcijos pasireiškimo tikimybė, nustatymo ir vertinimo aprašymą** | KPT VšĮ Radviliškio r. PSPC mokamų paslaugų teikimo srityje vertinimą atliko statistikė – archyvarė, asmuo atsakingas už korupcijos prevenciją ir jos kontrolę Kristina Jamontaitė, kontaktiniai duomenys: el. p. [archyvai@radviliskiopoliklinika.lt](mailto:archyvai@radviliskiopoliklinika.lt) , tel. (8422) 53 489. |
| **Analizuotas laikotarpis** | Analizuotas 2022-01-01 – 2023-10-01 laikotarpis, pateikiant statistinius duomenis ir vertinant situaciją pagal 2023-10-01 dienai galiojusius teisės aktus, aktualius įsakymus, nuostatas ir pavedimus. |
| **Naudoti metodai ir veiksmai bei įstaigos esamos situacijos vertinimo kriterijai** | Ši veikla vertinta vadovaujantis Valstybės ar savivaldybės įstaigų veiklos sričių, kuriose egzistuoja didelė korupcijos pasireiškimo tikimybė, nustatymo klausimynu, patvirtintu Lietuvos Respublikos specialiųjų tyrimų tarnybos direktoriaus 2011 m. gegužės 13 d. įsakymu Nr. 2-170. Taipogi taikytas dokumentų analizės metodas. Vesti pokalbiai su specialistais dirbančiais nagrinėjamos temos srityje, dėl galiojančių teisės aktų taikymo praktiniame darbe. |
| **Įstaigos veiklos srities, kurioje egzistuoja didelė korupcijos pasireiškimo tikimybė, korupcijos rizikos veiksniai, įstaigos teisės aktai, sprendimai, administracinės procedūros sprendimai, pagrindžiantys išvadą, ir kita** | Mokamų paslaugų teikimas VšĮ Radviliškio r. PSPC buvo vertinamas vadovaujantis Valstybės ar savivaldybės įstaigų veiklos sričių, kuriose egzistuoja didelė korupcijos pasireiškimo tikimybė, nustatymo klausimynu, patvirtintu Lietuvos Respublikos specialiųjų tyrimų tarnybos direktoriaus 2011 m. gegužės 13 d. įsakymu Nr. 2-170, kurio pagalba nustatyta, kad VšĮ Radviliškio r. PSPC **mokamų paslaugų teikimo sritis priskirtina prie sričių, kuriose formaliai egzistuoja didelė korupcijos pasireiškimo tikimybė.**  Atliekant KPT vertinimą VšĮ Radviliškio r. PSPC mokamų paslaugų teikimo srityje tam, kad būtų tinkamai įvertinta, koks yra realus korupcijos pasireiškimo tikimybės rizikos laipsnis vertinamoje veiklos srityje buvo analizuoti teisės aktai, sprendimai.  Įstaigoje teikiamos šios mokamos paslaugos, kurių teikimą ir apmokėjimą už jas reglamentuoja teisės aktai ir/ar įstaigos direktoriaus įsakymai:   * Lietuvos Respublikos Sveikatos draudimo įstatymas 1996m. gegužės 21d. Nr.1-1343. * Lietuvos Respublikos Sveikatos sistemos įstatymas 1994m. liepos 19 d. Nr.1-552. * Lietuvos Respublikos Sveikatos apsaugos ministro 2000m. gegužės 31d. įsakymas Nr. 301 „Dėl profilaktinių sveikatos tikrinimų sveikatos priežiūros įstaigose”. * Viešosios įstaigos Radviliškio rajono pirminės sveikatos priežiūros centro direktoriaus 2021 m. gegužės 10 d. įsakymu Nr. V-52 patvirtintas Viešosios įstaigos Radviliškio rajono pirminės sveikatos priežiūros centro mokamų paslaugų teikimo ir apmokėjimo tvarkos aprašas. * Radviliškio rajono savivaldybės tarybos 2019 m. lapkričio 21 d.  sprendimu Nr. T-132 „Dėl mokamų paslaugų kainų patvirtinimo viešojoje įstaigoje Radviliškio rajono pirminės sveikatos priežiūros centre” patvirtintos mokamų paslaugų kainos. * Viešosios įstaigos Radviliškio rajono pirminės sveikatos priežiūros centro direktoriaus 2022 m. kovo 24 d. įsakymas „Dėl mokamų asmens sveikatos priežiūros paslaugų apmokėjimo keitimo”. * Viešosios įstaigos Radviliškio rajono pirminės sveikatos priežiūros centro direktoriaus 2022 m. rugsėjo 30 d. įsakymas Nr. V-107 „Dėl mokamų asmens sveikatos priežiūros paslaugų apmokėjimo keitimo” patvirtintame paslaugų kainyne profilaktinių patikrinimų kainas. * Viešosios įstaigos Radviliškio rajono pirminės sveikatos priežiūros centro direktoriaus 2022 m. spalio 24 d. įsakymas Nr. V-112 „Dėl mokamų asmens sveikatos priežiūros paslaugų apmokėjimo keitimo” patvirtintame paslaugų kainyne odontologinių paslaugų kainas.   Nustatyta, kad yra priimti visi teisės aktai būtini įstatymų ir įstatymo įgyvendinamųjų teisės aktų įgyvendinimui, įvertinta, jog teisės aktuose nustatyta sprendimų priėmimo, veiksmų atlikimo tvarka yra skaidri ir nesuteikia per daug įgaliojimų įstaigos darbuotojams veikti savo nuožiūra. Todėl įvertinus aukščiau paminėta, konstatuotina, kad nors formaliai pagal vieną iš septynių vertinimo kriterijų, reglamentuotų Korupcijos prevencijos įstatyme, VšĮ Radviliškio r. PSPC veiklos mokamų paslaugų teikimo sritis yra priskiriama prie sričių, kuriose egzistuoja didelė korupcijos pasireiškimo tikimybė, realiai ši tikimybė yra sumažinama organizuojant ir įgyvendinant įstaigos veiklą ir sprendimų priėmimo, kontrolės procedūras. Taigi galima teigti, kad mokamų paslaugų srityje korupcijos pasireiškimo tikimybė yra minimali.  Atliekant KPT, buvo atsižvelgta į Įstaigos Korupcijos prevencijos programą, buvo naudojami dokumentų ir statistinės analizės metodai, leidę nustatyti VšĮ Radviliškio r. PSPC veiklos sričių atitiktis Korupcijos prevencijos įstatymo Nr. IX-904 6 straipsnio 4 dalyje nustatytiems kriterijams:  **Padaryta korupcinio pobūdžio nusikalstama veika.** Per analizuojamąjį laikotarpį VšĮ Radviliškio r. PSPC mokamų paslaugų srityje buvo gauti du skundai dėl galimų korupcijos rizikos veiksnių atsiskaitymo už suteiktas mokamas sveikatos priežiūros paslaugas, tačiau gautas kompetentingos institucijos atsakymas, jog korupcinio pobūdžio nusikalstamos veikos nenustatytos. Daugiau įstaigoje nebuvo užfiksuoti kitų tapataus pobūdžio, tačiau mažiau pavojingų teisės pažeidimų, už kuriuos numatyta administracinė, tarnybinė (drausminė) ar kitokia teisinė atsakomybė, atvejai.  **Pagrindinės funkcijos yra kontrolės ar priežiūros vykdymas.** VšĮ Radviliškio r. PSPC vykdo kontrolės funkcijas, susijusias su įstaigos vidaus administravimu. Jas užtikrina vidaus medicininis auditas.  Kontrolė mokamų paslaugų teikimo srityje užtikrinama šiais būdais: VšĮ Radviliškio r. PSPC darbuotojai, teikiantys mokamas paslaugas, užtikrina pacientų informavimą apie mokamų paslaugų teikimo tvarką, paslaugų kainas ir apmokėjimo už jas tvarką;   * Užtikrina, kad pacientas (arba paciento atstovas) mokamas paslaugos pasirinkimą patvirtintų parašu (mokėjimo terminale Fox-Box pacientas (jo atstovas) pažymi, kad sutinka apmokėti paslaugą (sutikimas atitinką pasirašymą); * Apmokėjus už paslaugas, pacientui (jo atstovui) išduodamas kasos kvitas. Pageidaujant yra išrašoma sąskaita faktūra; * Įstaiga turi užtikrinti, kad mokėjimo už mokamas paslaugas dokumentuose (kasos kvituose, pajamų orderiuose, sąskaitose ir pan.) būtų nurodyta paslaugos teikimo data, paslaugos, už kurią mokama, pavadinimas, medicinos dokumento (ambulatorinės kortelės) numeris. Jeigu minėtos informacijos mokėjimo dokumentuose nurodyti nėra techninių galimybių, ji turi būti nurodyta sąskaitoje, kuri atiduodama pacientui; * Galiojančios kainos ir teikiamos mokamos paslaugos viešai skelbiamos VšĮ Radviliškio r. PSPC internetinėje svetainėje, taip pat įstaigoje esančiuose stenduose; * Mokamų paslaugų teikimo ir apmokėjimo tvarkos aprašas bei atskirų mokamų paslaugų sąrašai ir kainos tvirtinami ir keičiami VšĮ Radviliškio r. PSPC direktoriaus įsakymais pagal galiojantį teisinį reglamentavimą.   **Atskirų valstybės tarnautojų funkcijos, uždaviniai, darbo ir sprendimų priėmimo tvarka bei atsakomybė nėra išsamiai reglamentuoti.** Per analizuojamąjį laikotarpį įstaigos darbuotojų įgyvendinami uždaviniai, vykdomos funkcijos, darbo ir sprendimų priėmimo tvarka buvo apibrėžti įstaigos priimtuose vidaus teisės aktuose, kurie nuolat peržiūrimi ir esant poreikiui, koreguojami.  Pastebimas kontrolės trūkumas kaip darbuotojai laikosi vidaus teisės aktų reikalavimų. Ši priemonė padėtų riboti darbuotojų galimybę viršyti teisės aktuose nustatytas kompetencijų ribas ir tokiu būdu eliminuotų korupcijos pasireiškimo galimybes, leistų išvengti korupcijos rizikos.  **Veikla yra susijusi su leidimų, nuolaidų, lengvatų ir kitokių papildomų teisių suteikimu ar apribojimu.** VšĮ Radviliškio PSPC (jo struktūriniams padaliniams ar atskiram darbuotojui) nesuteikti įgaliojimai išduoti leidimus, licencijas, suteikti nuolaidas, lengvatas ir kitokias papildomas teises ar atsisakyti jas išduoti arba sustabdyti, panaikinti jų galiojimą ar kitaip jas apriboti, taikyti teisės aktuose nustatytas kitas teisinio poveikio priemones, konstatuoti, nagrinėti teisės pažeidimus ir priimti sprendimus dėl teisinės atsakomybės priemonių taikymo. Ši veikla nėra susijusi su mokamų paslaugų teikimu įstaigoje.  **Daugiausia priima sprendimus, kuriems nereikia kitos valstybės ar savivaldybės ar savivaldybės įstaigos patvirtinimo.** VšĮ Radviliškio r. PSPC mokamų paslaugų teikimo srityje negali savarankiškai priimti sprendimų, kuriems nereikia kitos valstybės ar savivaldybės įstaigos patvirtinimo. Sprendimai priimami derinant su savivaldybės taryba.  **Naudojama valstybės ar tarnybos paslaptį sudaranti informacija.** Per analizuojamąjį laikotarpį VšĮ Radviliškio r. PSPC savo veikloje neturėjo sričių, kurios būtų susijusios su įslaptintos informacijos gavimu, naudojimu ir apsauga, o turima bei valdoma informacija nelaikytina valstybės ar tarnybos paslaptimi.  **Anksčiau atlikus korupcijos rizikos analizę, buvo nustatyta veiklos trūkumų.** Specialiųjų tyrimų tarnyba (toliau – STT) nėra atlikusi korupcijos rizikos analizę VšĮ Radviliškio r. PSPC. Taipogi STT korupcijos rizikos analizės neatlikusi mokamų paslaugų srityje. |
| **Išsamiai paaiškinamos priežastys, dėl kurių atsirado skirtumų tarp esamos situacijos ir tos situacijos, kuri turėtų būti pagal vertinimo kriterijus, įvertinama jų įtaka korupcijos pasireiškimo tikimybės egzistavimui** | Atsižvelgiant į tai, kas išdėstyta, darytina išvada, kad korupcijos pasireiškimo tikimybė analizuotu laikotarpiu (nuo 2022-01-01 iki 2023-10-01) VšĮ Radviliškio r. PSPC mokamų paslaugų teikimo srityje egzistuoja, tačiau vertintina kaip minimali. Korupcijos pasireiškimo rizika yra kontroliuojama (valdoma) laikantis, keičiant ir tobulinant teisės aktus, vykdant prevencines priemones ir antikorupcinę veiklą. Korupcijos pasireiškimo tikimybė mokamų paslaugų teikimo srityje gali pasireikšti dėl darbuotojų, vykdančių funkcijas šioje srityje, nesąžiningumo, neatsakingumo, pasinaudojimo tarnybine padėtimi, įgaliojimų viršijimo. |
| **Priemonės, kurių būtina imtis nustatytiems korupcijos rizikos veiksniams valdyti ar pašalinti (kai įstaiga turi pavaldžių ar jos reguliavimo sričiai priskirtų kitų įstaigų, taip pat nurodos priemonės, kurių būtina imtis pastarosiose nustatytiems korupcijos rizikos veiksniams valdyti ar šalinti)** | VšĮ Radviliškio r. PSPC neturi pavaldžių ar jos reguliavimo sričiai priskirtų kitų įstaigų.  Užtikrinant, kad VšĮ Radviliškio r. PSPC mokamų paslaugų srityje neatsirastų galimybė pasireikšti korupcijos apraiškų, siūloma:   * peržiūrėti, patikslinti ir atnaujinti įstaigos darbuotojų darbo funkcijų, sprendimų, priėmimų tvarkas; * užtikrinti kontrolę, kurios pagalba būtų galima prižiūrėti kaip darbuotojai laikosi vidaus teisės aktų reikalavimų; * imtis visų įmanomų priemonių, galinčių užtikrinti darbuotojų etikos kodekso ir korupcijos politikos laikymąsi ir aukštą personalo profesinę kultūrą; * reguliariai vykdyti pacientų apklausą apie teikiamų įstaigoje ir jos padaliniuose asmens sveikatos priežiūros paslaugų kokybę, trūkumus, prieinamumą, korupcinio pobūdžio veikas (neoficialius mokėjimus ir pan.); * vykdyti ir laikytis korupcijos prevencijos politikos nuostatų, ugdyti darbuotojų patikimumą, lojalumą ir sąžiningumą, kad jų atsakomybei priskirtose veiklos srityse veikla būtų vykdoma tinkamai; * didelį dėmesį skirti įstaigos darbuotojų antikorupciniam švietimui. |
| **Kiti reikalingi siūlymai** |  |